રાજકોટ સહિત સૌરાષ્ટ્રમાં છેલ્લા કેટલાય દિવસોથી કોંગ્રેસના નારાજ નેતાઓ ભાજપમાં જશે અને મિશન-૨૦૧૯ અંતર્ગત ટિકીટ પણ લેશે. તેવી રાજકીય અટકળો વચ્ચે સોશિયલ મીડિયામાં મેસેજ વાયરલ થઈ રહ્યાં છે. તે સૂચિત કરે છે કે રાજકીય ક્ષેત્રે હવે આયારામ-ગયારામ પરિસ્થિતિનું નિમાર્ણ થઈ રહ્યું છે. અને તેમાં પાયાના કાર્યકરો વિસરાય છે જેથી નેતાઓને પોતાનું સ્થાન મળી રહ્યું છે. પરંતુ કાર્યકરો નેતાની નીતિથી નારાજ થઈ રહ્યાં છે. જ્યારે આ સોશિયલ મીડિયાના મેસેજમાં કોંગ્રેસના ગોત્રવાળા કેટલાંક નેતાઓ ભાજપમાં ભળી ગયા તેનું લિસ્ટ પણ વાયરલ કરાયું છે.